NIMESSÄ ON VOIMA 2/2
Nimeen sisältyy niin paljon. Yksi nimi on muita korkeampi.
Tuo nimi on kaikkia nimiä suurempi ja kauniimpi.
Jeesus, nimistä suurin. Ei ole toista nimeä.
Hänen haavansa parantavat meidät, Hänen kuolemansa tuo elämän.
Jeesuksen nimessä, Jeesuksen nimessä.
Kiitos, että liityit seuraan.
Puhun tänään arvovallasta, joka meillä on Jeesuksen nimessä.
Ihmisillä on tapana keskittyä ihmisiin ja heidän ponnisteluihinsa.
Haluamme ottaa kaikesta kunnian itsellemme, -
mutta Jeesuksen nimi on suurin. Siinä on toivo ja vastaus kaikkeen.
EDELLISESSÄ JAKSOSSA
Puhun voimasta, joka meillä on Jeesuksen nimessä.
Pietari sanoi jakeessa Apt. 3:6 "'Hopeaa ja kultaa ei minulla ole, -
mutta mitä minulla on, sitä minä sinulle annan: -
Jeesuksen Kristuksen, Nasaretilaisen, nimessä, nouse ja käy.'
Ja hän tarttui hänen oikeaan käteensä ja nosti hänet ylös; -
ja heti hänen jalkansa ja nilkkansa vahvistuivat, ja hän hypähti pystyyn, -
seisoi ja käveli; ja hän meni heidän kanssansa pyhäkköön..."
Pietari tiesi, ettei kyse ollut siitä, mitä hänellä itsellään oli tai ei ollut.
Sillä ei ole väliä, mitä sinulta puuttuu tai mitä koet omistavasi.
Nimiimme liittyy aina rajoituksia, -
eikä noiden rajojen saavuttamiseen mene kovinkaan kauaa.
Tulipa elämässäsi vastaan mitä vain, -
älä koskaan aliarvioi voimaa, joka on tuossa nimessä.
Jeesuksen Kristuksen nimi on kaikkia nimiä korkeampi.
Pietari sanoi jakeessa Apt. 4:12 "'Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman.'
Jae 13 "Mutta kun he näkivät Pietarin ja Johanneksen rohkeuden -
ja havaitsivat heidän olevan koulun- käymättömiä ja oppimattomia miehiä,
he ihmettelivät; ja he tunsivat heidät niiksi, jotka olivat olleet -
Jeesuksen kanssa."
Juutalaisten suuren neuvoston jäsenet olivat ymmällään nähtyään, -
mitä nämä kouluttamattomat miehet olivat saaneet aikaan.
Heitä kuvataan koulunkäymättömiksi, mutta kreikankielinen sana -
on vielä loukkaavampi: "idiotes".
He siis sanoivat, ettei tuo ihme voinut olla lähtöisin noista idiooteista -
ja tajusivat, että Pietari ja Johannes olivat olleet Jeesuksen kanssa.
Jae 14 "Ja nähdessään parannetun miehen seisovan heidän kanssansa -
he eivät voineet mitään vastaansanoa..."
Jeesuksen nimen voima hämmensi heidät.
Uskotaan, että elämämme todistus tulee edelleen hämmentämään -
monia ihmisiä, koska siinä ei tunnu olevan mitään järkeä.
Ihmiset yrittävät aina löytää asioille jonkin inhimillisen selityksen, -
mutta mepä toimimmekin nimessä, joka on kaikkia muita suurempi.
Pietari oli saanut oppia tuon nimen voiman joskus kantapään kautta, -
koska hän joskus oli vähän hidas.
Hänhän kielsi Jeesuksen kolmesti -
ja näytti aina sanovan vääriä asioita väärään aikaan.
Kun Jeesus kysyi, keneksi ihmiset Häntä sanoivat, Pietari vastasi oikein.
Jeesus kehui häntä siitä, mutta heti perään Pietari puhui taas tyhmiä.
Juuri ennen kuin Jeesus pidätettiin, jakeessa Joh. 18:1 -
Pietari näki Jeesuksen nimen voiman.
"Kun Jeesus oli tämän puhunut, lähti hän pois opetuslastensa kanssa -
Kedronin puron tuolle puolelle; -
siellä oli puutarha, johon hän meni opetuslapsinensa.
Mutta myös Juudas, joka hänet kaval- si, tiesi sen paikan, koska Jeesus -
ja hänen opetuslapsensa usein olivat kokoontuneet sinne.
Niin Juudas otti sotilasjoukon sekä ylipappien ja fariseusten palvelijoita -
ja tuli sinne soihdut ja lamput ja aseet mukanaan."
Juudaksella oli mukanaan iso joukko hyvin koulutettuja sotilaita.
Jae 4 "Silloin Jeesus, joka tiesi kaiken, mikä oli häntä kohtaava, -
astui esiin ja sanoi heille: 'Ketä te etsitte?' He vastasivat hänelle:
'Jeesusta, Nasaretilaista'. Jeesus sanoi heille: 'Minä se olen'."
Joissakin raamatunkäännöksissä sana "se" on kirjoitettu kursiivilla.
Se tarkoittaa, että kääntäjät ovat lisänneet sen.
Jeesus siis vastasi: "Minä olen", käyttäen samaa nimeä, -
jonka Jumala sanoi Moosekselle. "'Minä olen' lähetti minut luoksenne".
Tuon nimen ansiosta Mooses johti kolme miljoonaa ihmistä vapauteen.
Jae 6 "Kun hän siis sanoi heille: -
'Minä se olen', peräytyivät he ja kaatuivat maahan."
Kuultuaan nimen "Minä olen" koko suuri, parhaista sotilaista koostuva -
sotilasjoukko kaatui maahan. Tuossa nimessä on niin valtava voima.
Juutalaisille tuo nimi oli niin pyhä, -
etteivät he koskaan maininneet, sanoneet tai kirjoittaneet sitä.
Vain Jumala käytti nimeä "Minä olen". Jeesus käytti sitä myös.
Jae 7 "Niin hän taas kysyi heiltä: 'Ketä te etsitte?' He sanoivat: -
'Jeesusta, Nasaretilaista'." Jeesus käytti jälleen tuota nimeä, -
mutta antoi tällä kertaa heidän ottaa itsensä kiinni, -
koska tiesi, että niin piti tapahtua.
Jeesus antautui nöyrästi, mutta osoitti, miten vahva Hänen nimensä on.
Kohtasitpa siis mitä tahansa Saatanan hyökkäyksiä tai sortoa, -
on olemassa nimi, jonka voima karkottaa kaikki demonit.
Kaikki tunnustavat tuon nimen, -
ja siksi meidän on ymmärrettävä, miten suuri voima tuossa nimessä on.
Jeesusta kutsutaan Raamatussa yli sadalla eri nimellä.
Niitä kaikkia tarvitaan koko Hänen persoonansa kuvaamiseksi.
Jeesuksen voimaa, ihmeellisyyttä ja armoa ei voi kuvata yhdellä nimellä.
Jeesuksella on yli sata nimeä, mutta kun Hän sanoi juutalaisille -
kaikkein pyhimmän nimen, "Minä olen", he kaatuivat maahan.
Se on upeaa. On tärkeää, että muistamme joka päivä -
elämän haasteiden keskellä, mikä voima meillä on Jeesuksessa.
Omassa voimassamme saatamme kokea olomme todella heikoksi, -
mutta Jeesus on antanut käyttöömme tämän upean nimen: -
Minä olen, Jeesus, Kristus, Voideltu, Jumalan Poika, Pelastaja.
Tuo väkevä nimi ottaa mukaan jokaisen henkilökohtaisesti.
Sen ansiosta voimme tehdä asioita, joita emme ole koskaan tehneet.
Missä asiassa sinun pitää käyttää Jeesuksen nimeä tänään?
Jeesus, Jeesus. Kuunnelkaa, mitä tämä laulu sanoo: -
"Maa järisee Hänen edessään, kahleet murtuvat -
taivaan ja maan laulaessa: -
Pyhä on Jeesuksen nimi, Pyhä on Jeesuksen nimi.
Voittamaton istuu korkeuksissa.
Vuoret kumartavat, kun korotamme Häntä. Ei ole toista nimeä, -
Jeesus Kristus, Jumalamme."
Ei ole muuta nimeä kuin Jeesuksen nimi.
Jos ajattelemme nimiä maan päällä, yritykset antavat joskus nimensä -
sponsoroimalleen rakennukselle, urheiluseuralle tai stadionille.
Täällä Sydneyssä on ANZ-stadion, Allianz-stadion, -
Allphones-areena sekä Qantas Credit Union -konferenssikeskus.
Miksi rakennuksille on annettu yritysten nimet?
Yritykset haluavat ihmisten yhdistävän niiden menestyksen yritykseen, -
joka niitä sponsoroi. Sen on tarkoitus houkutella ihmisjoukkoja.
Se, että Pietarilta tivattiin, kenen nimessä tämä toimi, -
istuu hyvin Uuden testamentin ajan eli ensimmäisen vuosisadan -
roomalaiseen kulttuuriin.
Tuo yhteiskunta oli tiukasti jakautunut eri sosiaaliluokkiin.
Niitä voi kuvata kolmella sisäkkäisellä ympyrällä, -
jonka sisimmässä ympyrässä ovat rikkaimmat ja vaikutusvaltaisimmat.
Tavalliset ihmiset, köyhimmät ja heikoimmat, ovat ulkoreunalla.
Eräs tuon ajan tapa liittyy Jeesuksen nimen voimaan.
Tuohon aikaan yhteiskunnan rikkaimmat ja vaikutusvaltaisimmat -
toimivat yhteiskunnan suojelijoina. Suojelija on kuin sponsori.
Taiteiden suojelija tai mesenaatti on ihminen, -
joka tukee ja auttaa taiteilijoita.
Jotkut uskovat suojeluspyhimyksiin. Suojeluspyhimys on pyhimys, -
jonka tehtävänä on suojella jotakin tiettyä ihmistä.
Minä en tarvitse suojeluspyhimystä, koska suojelijani on Pelastaja, -
jonka nimi on Jeesus.
Suojelija antoi joillekin ihmisille nimensä, -
ja nimen mukana tuli suojelijan voima, arvovalta, suojelu ja huolenpito.
Nämä ihmiset saivat taakseen suojelijan nimen painoarvon.
Heidän tehtävänsä oli julistaa ja korottaa suojelijan nimeä -
ja toimia siunauksena muille tuon nimen voiman turvin.
Rikkaat ja vaikutusvaltaiset ihmiset siis sponsoroivat joitakuita, -
jotka julistivat heidän nimeään ja auttoivat muita sen avulla.
Nykyisinkin jos urheilija tahraa maineensa, sponsorit vetäytyvät -
ja lakkaavat tukemasta häntä. Yritykset siis odottavat, -
että urheilijat edustavat niitä hyvin ja tuottavat niille kunniaa.
Kun Pietarilta kysyttiin, kenen nimessä ja voimassa hän toimi, -
Pietari vastasi, että on olemassa vain yksi nimi, Jeesuksen nimi.
Jeesus antaa meille varjelunsa, huolenpitonsa, -
voimavaransa, voimansa ja tukensa.
Voimme toimia Hänen arvovallassaan, jos vain ymmärrämme, -
että vain tuossa ihanassa nimessä saamme kaiken turvan, -
suojelun, voimavarat, voiman ja arvovallan, joita tarvitsemme.
Toivon, että ymmärrät, miten suuri voima sinulla on käytössäsi -
kaikissa elämän haasteissa Jeesuksen ihanan nimen kautta.
Se ei olekaan mikä tahansa nimi.
Jeesus, Jeesus. Tuossa nimessä on jotakin ihmeellistä.
Jeesus, Jeesus, Jeesus. Kaikkein korkein nimi.
Yksi viimeisiä asioita, jotka Jeesus teki ennen kuin astui taivaaseen, -
oli alkuseurakunnan lähettäminen Hänen nimensä arvovallassa.
Kaikki neljä evankeliumia kertovat Jeesuksesta omasta näkökulmastaan.
Samoin te kaikki, jotka katsotte samaa asiaa eli minua, -
näette minut vähän eri näkökulmasta. Osa näkee paremman puoleni -
ja osa huonomman. Takanani olevat näkevät minusta melko kaljun puolen.
Kaikki näkevät saman asian eri näkökulmasta.
Kaikki evankeliumit kertovat saman asian eri näkökulmasta.
Ne kertovat lähetyskäskystäkin eri asioita, mutta niille on yhteistä se, -
että meillä on Jeesuksen arvovalta.
Sen ansiosta voimme löytää eksyneet, parantaa sairaat, karkottaa riivaajat -
ja täyttää Jeesuksen lupauksen.
Matt. 28:19 "Menkää siis ja tehkää kaikki kansat minun opetuslapsikseni,
kastamalla heitä Isän ja Pojan ja Pyhän Hengen nimeen..."
Mark. 16:17 "Ja nämä merkit seuraavat niitä, jotka uskovat: -
minun nimessäni he ajavat ulos riivaajia, puhuvat uusilla kielillä..."
Luuk. 24:47 "...parannusta syntien anteeksisaamiseksi on saarnattava -
hänen nimessänsä kaikille kansoille..."
Joh. 20:31 "...että teillä uskon kautta olisi elämä hänen nimessänsä."
Kaikissa puhutaan tästä nimestä. Jeesus, meidän suojelijamme, -
on kutsunut meidät tuomaan Hänen elämänsä, lupauksensa, -
toivonsa, paranemisensa, voittonsa ja anteeksiantamuksensa elämääsi.
Hän on suojelijamme, ja meidän tehtävämme on korottaa -
Hänen nimeään ja julistaa, ettei ole muuta nimeä kuin Jeesus.
Mooses tiesi sen, koska Jumala kertoi sen hänelle.
Jumala käski hänen kertoa kansalle, että "Minä olen" oli lähettänyt hänet.
Daavid sanoi Goljatille: "Sinä tulet minua vastaan miekan, peitsen -
ja keihään voimalla, mutta minä tulen sinua vastaan Herran Sebaotin -
nimeen, Israelin sotajoukon Jumalan, jota sinä olet häväissyt."
Tämän jumalanpalveluksen lopuksi astumme eteen Jeesuksen nimessä.
Huudamme Jeesuksen nimeä kaikkien elämämme haasteiden yli, -
mutta ennen kuin huudamme tuota nimeä, haluan kuiskata sen.
Jeesus, Jeesus, Jeesus, Jeesus.
Sulje silmäsi ja mieti, mitä sinulla on edessäsi.
Lasken kolmeen, ja sitten kuiskaamme: Jeesus.
Uskon, että kun kuiskaat tuon nimen, tunnet Jumalan läsnäolon.
Mitä edessäsi siis on? Oletko valmis kuiskaamaan?
Yksi, kaksi, kolme: Jeesus.
Tehdään se uudestaan. Yksi, kaksi, kolme: Jeesus.
Sairauden edessä: Jeesus.
Puutteen edessä: Jeesus.
Epätoivon edessä: Jeesus.
Ylivoimaisten olosuhteiden edessä: Jeesus.
Masennuksen ja valtaisan tyhjyyden tunteen edessä: -
Jeesus, Jeesus, Jeesus, Jeesus...
Kuten tiedämme, Jeesus kuoli ristillä ja nousi sitten kuolleista.
Sitten Hän nousi taivaaseen.
Nyt Hän istuu Isän oikealla puolella ja rukoilee sinun ja minun puolesta.
Eikö olekin ihmeellistä, että Jumalan Poika rukoilee puolestamme?
Me saamme voiton Hänen nimessään, joka on nimistä suurin ja korkein.
Ennen astumistaan taivaaseen Jeesus antoi seurakunnalle tehtävän.
Hän antoi sille voiman tavoittaa ihmisiä evankeliumin voimalla.
Voimme uskoa, että ihmiset saavat syntinsä anteeksi, -
tulevat terveiksi ja voittavat ne voimat, jotka vastustavat heitä.
Lähetyskäsky on kerrottu jokaisessa evankeliumissa eri näkökulmasta, -
mutta niissä kaikissa meille luvataan Jeesuksen arvovalta.
Hänen nimessään voimme elää voitokasta ja voimallista elämää.
Jokapäiväisessä elämässämme kohtaamme todellisia ongelmia, -
ja pastorina olen kiitollinen siitä, että julistamani sanoma -
ei koske ihmisiä vain sunnuntaisin, vaan joka päivä.
Jokapäiväisen elämämme ongelmat voivat olla meitä suurempia, -
mutta on olemassa suurempi nimi. Tuossa nimessä polvet notkistuvat -
ja kielet tunnustavat, että Jeesus on Herra. Älä pelkää tuon nimen voimaa.
Voimme huutaa tai kuiskata tuon nimen: Jeesus.
Tuossa nimessä on voitto, läpimurto ja vastaus ongelmiin.
Ei ole toista Jeesuksen nimen kaltaista nimeä.
Noin 18 vuotta sitten, kun poikamme Tyler oli 1,5-vuotias, -
löysimme hänet takapihan uima-altaasta kasvot vedessä.
Muistan, että tyttäreni huusi kauhistuttavimman huudon, -
jonka olen koskaan kuullut. Aavistin, mistä oli kyse, ja juoksin pihalle.
Tyler kellui altaan pinnalla. Tartuin hänen elottomaan vartaloonsa.
Katsoin häntä ja ajattelin: "Ei, sinun on parasta palata -
ja elää sinulle suunniteltu elämä. Tule takaisin Jeesuksen nimessä."
Meidät otettiin heti sisään sairaalaan.
Lääkäri tuli puhumaan kanssamme. En muista, mitä hän sanoi, -
mutta hän ei antanut juurikaan toivoa. Muistan, että ajattelin: -
"Jos kuuntelen sinua, luovutan. En aio tehdä niin."
Sitten lääkärit sanoivat irrottavansa Tylerin koneista pikku hiljaa -
nähdäkseen, mihin hän pystyisi. He tekivät niin.
He sanoivat, että hän näytti pärjäävän hyvin.
He jatkoivat koneiden irrottamista tuntikaupalla, -
Lopulta Tyler oli kokonaan irti koneista ja teki kaiken itse.
Olimme innoissamme, ja lääkärit olivat tyrmistyneitä.
Parin tunnin päästä hän oli entisellään ja hymyili meille.
Hän toipui täysin. Nyt hän on 19-vuotias.
En epäile hetkeäkään, ettei Tylerin kuolleista herääminen -
olisi ollut Jumalan työtä. Se on aina mahdollisuus.
Hiljaa Hän seisoi syytettynä, -
kun Häntä lyötiin, pilkattiin ja halveksittiin.
Hän taipui Isän tahtoon -
ja otti orjantappurakruunun.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Jumalan oma Poika, lähetetty taivaasta -
ostamaan vapaaksi, lunastamaan -
ja sovittamaan juuri ne, -
jotka naulasivat Hänet ristinpuuhun.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Nyt velkani on maksettu, maksettu kokonaan, -
kalliilla verellä, jonka Jeesukseni vuodatti.
Synnin kirouksella ei enää ole valtaa minuun.
Se, jonka Poika vapauttaa, on totisesti vapaa.
Nyt velkani on maksettu, maksettu kokonaan, -
kalliilla verellä, jonka Jeesukseni vuodatti.
Synnin kirouksella ei enää ole valtaa minuun.
Se, jonka Poika vapauttaa, on totisesti vapaa.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, -
ylistys ja kunnia Sinulle!"
Katso, kivi on vieritetty syrjään -
ja hauta on tyhjä.
Halleluja, Jumalalle kunnia, -
Hän on noussut haudasta.
Pelastukseni koitti tuolla rosoisella ristillä, -
kun rakkautesi vuosi ylleni.
Nyt sieluni huutaa: "Halleluja, ylistys ja kunnia Sinulle!"
ILMAINEN CD TUKIJOILLEMME
Tämä toivo on sieluni ankkuri, varma ja luja.
Se vie minut pois luonnollisesta Jumalan iankaikkiseen läsnäoloon, -
jos vain aidosti uskon, että Hänen nimensä on korkeampi, -
Hänen Sanansa on suurempi ja että voimme ankkuroida toivomme niihin.
Totuus minusta ei enää perustu tekoihini, sukujuuriini, -
menneisyyteeni, nykyisyyteeni tai ansioluettelooni.
Evankeliumi kertoo totuuden minusta.
Juna 6 Brooklyn Bridgen kaupungin- talolle saapuu 2 minuutin kuluttua.
EI OLE TOISTA NIMEÄ
EI OLE TOISTA NIMEÄ ― JEESUS
Kristus, olemme täällä. Elämme Hänen kuolemastaan.
Jeesuksen nimessä -
kaikki masennus lakkaa ja jokainen vanki vapautetaan.
Jeesuksen nimessä, Jeesuksen nimessä.
EI OLE TOISTA NIMEÄ SAATAVISSA HEINÄKUUSSA 2014
Kiitos, että liityit seuraamme. Uskon, että Jeesuksen nimessä on voima.
Mitä haasteita kohtaatkaan tänään, älä pelkää julistaa tuota nimeä.
Jos tunnustat Jeesuksen nimeä, sinulla on paljon enemmän voimaa -
niitä asioita vastaan, jotka yrittävät sitoa sinut kuin omassa nimessäsi.
Jeesus rakastaa sinua ja on puolellasi. Siunausta ja mahtavaa viikkoa!
Suomennos: Anni Lähteenmäki